కోహ్లీ తీరు ఆసీస్ ఆటగాళ్లతో పోలి ఉందా ?
కోహ్లీ ఆటతీరుపై మరో ఆసీస్ క్రికెటర్ ప్రశంసల జల్లు కురిపించాడు.
TNN | Updated:
May 31, 2016, 04:43PM IST
ముంబై: కోహ్లీ ఆటతీరుపై మరో ఆసీస్ క్రికెటర్ ప్రశంసల జల్లు కురిపించాడు. ఐపీఎల్ లో వ్యాఖ్యతగా వ్యవహరించిన ఆసీస్ మాజీ ఓపెనర్ హెడెన్ మాట్లాడుతూ కోహ్లీ ఆటతీరు ఆసీస్ ఆటగాళ్లను పోలి ఉంటుందన్నాడు. కోహ్లీ ఆడుతున్న తీరులో దూకుడు, టెక్నిక్, పవర్, నిలకడ కలగలిపి ఉంటాయని హెడెన్ కితాబిచ్చాడు. అదే అతని వ్యక్తిత్వాన్ని తెలియజేస్తుందన్నాడు. ఆసీస్ అటగాళ్లు కూడా ఇదే రకమైన వ్యక్తిత్వం కలిగి ఉంటారని .. అందుకే కోహ్లీ ఆటతీరును తామంతా ఇష్టపడతామని హెడెన్ తన మనసులో మాటను బయటపెట్టాడు. అంతకు ముందు ఆసీస్ స్పిన్ దిగ్గజం షేన్ వార్న్ కూడా కోహ్లీని డివిలియర్స్ తో పోల్చుతూ ప్రపంచ నెంబర్ 1 ఆటగాడు కోహ్లీయే అని ప్రశంసించిన విషయం తెలిసిందే.